Sant’Ivo alla Sapienza

Sant’Ivo alla Sapienza on kirkko Rooman Sant’Eustachion rionessa. Sitä pidetään Rooman barokkiarkkitehtuurin mestariteoksena ja se on rakennettu vuosina 1642–1660 arkkitehti Francesco Borrominin suunnitelmien mukaan.

Kirkko oli alun perin Rooman Sapienza-yliopiston kappeli. Borrominin oli pakko sovittaa kirkon suunnitelmat jo olemassa olevaan rakenteeseen. Hän valitsi Daavidintähteä muistuttavan pohjakaavan ja yhdisti kirkon julkisivun ja palatsin pihan. Kirkon korkkiruuvinmuotoinen kupoli on vaikuttava sen uutuuden vuoksi.

Galleria

Rooman kirkot
Kivikirkot